Miss Marple
Miss Marple (Jane Marple) on tegelaskuju Agatha Christie kriminaalromaanides ja juttudes ning nende põhjal tehtud ekraniseeringutes. Miss Marple on isehakanud detektiiv, kes kõrgest vanusest hoolimata on ülimalt tähelepanelik ja terase taibuga. Esimest korda tegutses miss Marple'i tegelaskuju krimijutus "Teisipäevaklubi", mis ilmus 1927. aasta detsembris ajakirjas The Royal Magazine. Miss Marple esineb 13 Agatha Christie romaanis. Neist esimene on 1930. aastal ilmunud "Mõrv kiriklas".